Procesul verbal al şedinţei din data de 29.11.2017
Şedinţa a fost condusă de Manager General  Dr. Grasu Alis. 
În deschiderea ședinței s-a făcut o prezentare a medicamentului BRILIQUE eficient în tratamentul Sindromului Coronarian Acut.

S-au centralizat programările de concedii de odihnă pentru anul 2018.

Au fost verificate formularele de inspecție și control al ambulanțelor pentru luna noiembrie.

Dr. Grasu Alis a anunțat ca au fost finalizate ședințele trimestriale efectuate la fiecare substație, ocazie cu care au fost inspectate sediile substațiilor și toate ambulanțele.
Având în  vedere că data de 15 decembrie este data încheierii acțiunii de inventariere a obiectelor de inventar și a mijloacelor fixe, s-a verificat stadiul efectuării acestei proceduri.
Dr. Grasu Alis a adus în discuție situația prezenței slabe la cursurile de ALS și TRAUMA, în condițiile în care prezența este obligatorie. Data limită de urmare a acestor cursuri este de 23 decembrie. Planurile de pregătire profesională vor fi monitorizate riguros de către șefii de substații. Vor mai fi programate câte 2 cursuri de ALS și TRAUMA.
Cu ocazia Zilei Naționale a României, toate ambulanțele vor arbora stegulețe timp de 3 zile, începanad din 1 decembrie.

Ambulanțierii de pe ambulanțele tip C2 vor urma cursuri de conducere defensivă, în primă fază anul acesta în serii de câte 14-15 persoane, la Academia Titi Aur.

Dr. Grasu Alis a recomandat să se acorde atenție sporită la aprovizionarea cu medicamente și materiale sanitare pentru perioada lunii decembrie și ianuarie.
Opțiunile de concediu pentru anul 2018 ce nu au fost încă depuse se vor aduce până luni 4 decembrie. Toate cererile se vor face pe formulare tipizate. Alte formulare nu vor fi acceptate. Intre 4-15 decembrie se va finaliza planificarea concediilor pentru 2018.
S-a anunțat că procesul de casare este aproape finalizat.

Managerul General a făcut apel din nou la întregul personal să respecte protocoalele şi în acelaşi timp codul de etică şi deontologie şi să evite discuţiile neprincipiale atât în relaţiile cu terţii, colegii, cât şi mai ales faţă de pacienţi.

În finalul şedinţei caietele de control de la microstaţii au fost vizate de Managerul General. 
